text: শেখ হাসিনা-নরেন্দ্র মোদির ভার্চুয়াল বৈঠক চলছে - দৈনিক লাখোকণ্ঠ
  প্রধানমন্ত্রী শেখ হাসিনার আশা প্রকাশ
  শেখ হাসিনা-নরেন্দ্র মোদির ভার্চুয়াল বৈঠক চলছে
  প্রকাশিত : ২০২০-১২-১৭ ১২:০১:৩১ আপডেট: ২০২০-১২-১৭ ১২:০১:৩১
  প্রধানমন্ত্রী শেখ হাসিনা ও ভারতের প্রধানমন্ত্রী নরেন্দ্র মোদির মধ্যকার ভার্চুয়াল বৈঠক শুরু হয়েছে। গণভবন থেকে শেখ হাসিনা ও দিল্লি থেকে নরেন্দ্র মোদি আজ বৃহস্পতিবার বেলা সাড়ে ১১টার দিকে বৈঠকে যোগ দিয়েছেন।
  বৈঠকে প্রধানমন্ত্রী শেখ হাসিনা আশা প্রকাশ করেন, করোনা পরিস্থিতি মোকাবিলা করে বৈশ্বিক অর্থনীতিতে ভারত গুরুত্বপূর্ণ ভূমিকা পালন করবে।
  বৈঠকের পর বাংলাদেশ ও ভারত নিজেদের মধ্যকার সহযোগিতার ক্ষেত্রগুলো প্রসারিত করে ঢাকা-দিল্লির 'মজবুত ও ঐতিহাসিক' সম্পর্ককে পরবর্তী স্তরে নিয়ে যাওয়ার পথ খুঁজে বের করবে।
  এ ভার্চুয়াল বৈঠকে বাংলাদেশের চিলাহাটি ও ভারতের হলিদাবাড়ি রুটে ট্রেন চলাচল উদ্বোধন হচ্ছে।
  এদিকে ভার্চুয়াল বৈঠকের আগেই দুই দেশের মধ্যে সাতটি সমঝোতা স্মারক স্বাক্ষর হয়েছে। রাষ্ট্রীয় অতিথি ভবন পদ্মায় আজ বৃহস্পতিবার সকাল ৯টার দিকে সমঝোতা স্মারক সই হয়। ভারতের পক্ষে ঢাকায় নিযুক্ত দেশটির হাইকমিশনার বিক্রম দ্বোরাইস্বামী চুক্তিগুলোতে সই করেন।